Najpozdźišo 2024 chcedźa strowotniski centrum twarić započeć
Hamor (AK/SN). Medicinski zastaranski centrum jako projekt Hamorskeje gmejny we wobłuku strukturneje změny je na dobrym puću. To podšmórny wjesnjanosta Achim Junker (CDU) předwčerawšim na posedźenju gmejnskeje rady. „Smy projekt Zhorjelskemu wokrjesej zapodali. Tam su jón jako dobry posudźowali a sakskej agenturje za strukturne wuwiće (SAS) dale dali“, Junker rozłoži.
Někotre korektury měješe gmejna hač do 9. junija dodać. Při tym dźěše mjez druhim tež wo financy. Za to prošachu najprjedy wo podlěšenje termina, štož pak SAS wotpokaza. Skónčnje je so tola poradźiło, žadane korektury sčasom zapodać a do swojeho projekta zadźěłać. „To bě chětro wjele dźěła, ale dźakowano wšitkim wobdźělenym smy je zmištrowali“, so Junker wjeseli.
slk_Latn szl_Latn szl_Latn